Traditional & Folk Songs with lyrics & midi music www.traditionalmusic.co.uk 
The Leaboy's Lassie 
The Leaboy's Lassie 
First fan I cam' tae the toon, They ca'd me young and bonnie; But noo they've changed my name Ca' me the leaboy's honey. 
cho: Hum dum dum derry day Hum dum dum derry daddy, Hum dum dum derry day Oh, he's a bonnie laddie. 
First fan I cam' tae the toon, They ca'd me proud and saucy, But noo they've changed my name, Ca'me the leaboy's lassie. 
I'll dye my petticoats red And face them wi' the yellow. I'll tell the dyster lads That the leaboy I will follow. 
The black horse draws the cairt And the blue ane follows sae bonnie, And sae weel I like the lad That drives them on sae cannie. 
It's over hills and dales And over dykes and ditches, And sae weel I like the lad That wears the moleskin breeches. 
Feather beds are saft And painted rooms are bonnie, But I wad leave them a' And jog alang wi' Johnnie. 
Oh my back's been sair Shearin' Craigie's corn, I winna see him the nicht But I'll see him the morn. 
Note: A Scots version of Katy Cruel